গ্র্যান্ড হোটেল () হল এডমন্ড গোল্ডিং পরিচালিত ১৯৩২ সালের মার্কিন প্রাক-কোড নাট্যধর্মী চলচ্চিত্র। এটি প্রযোজনা করে মেট্রো-গোল্ডউইন-মেয়ার। উইলিয়াম এ. ড্রেক তার ১৯৩০ সালের নাটক থেকে এর চলচ্চিত্র উপযোগী চিত্রনাট্য লিখেন, তিনি নিজেও এটি ভিকি বাউমের ১৯২৯ সালের উপন্যাস মেনশেন ইম হোটেল থেকে এর নাট্য উপযোগী করেছিলেন। এতে শ্রেষ্ঠাংশে অভিনয় করেন গ্রেটা গার্বো, জন ব্যারিমোর, জোন ক্রফোর্ড, ওয়ালেস বিরি, লাইওনেল ব্যারিমোর, লুইস স্টোন ও জিন হারশল্ট।  এমজিএম চলচ্চিত্রটি ১৯৪৫ সালে উইক-এন্ড অ্যাট দ্য ওয়াল্ডর্ফ নামে পুনর্নির্মাণ করে। জার্মান পুনর্নির্মাণ মেনশেন ইম হোটেল ১৯৫৯ সালে মুক্তি পায় এবং এটি ১৯৮৯ সালের টনি পুরস্কার বিজয়ী সঙ্গীতনাট্য গ্র্যান্ড হোটেল-এর ভিত্তি হিসেবে কাজ করে। ১৯৭৭ সালে এমজিএম এই সঙ্গীতনাট্যের পুনর্নির্মাণের ঘোষণা দেয়, যা লাস ভেগাসের এমজিএম গ্র্যান্ড হোটেলে মঞ্চস্থ হবে এবং নরমান জিউসন পরিচালনা করবেন, কিন্তু এটি পরবর্তীকালে বাতিল করা হয়।  মুক্তির পর থেকে এটি প্রভাবশালী চলচ্চিত্র হিসেবে প্রমাণিত হয়েছে। এটি শ্রেষ্ঠ চলচ্চিত্র বিভাগে একাডেমি পুরস্কার অর্জন করে এবং এখন পর্যন্ত এটিই অন্য কোন বিভাগে মনোনয়ন না পেয়ে শ্রেষ্ঠ চলচ্চিত্রের পুরস্কার অর্জন করা একমাত্র চলচ্চিত্র। গ্রেটা গার্বোর সংলাপ "আই ওয়ান্ট টু বি অ্যালোন" (আমি একা থাকতে চাই) এএফআইয়ের ১০০ বছর...১০০ চলচ্চিত্রের উক্তি তালিকায় ৩০তম স্থান লাভ করে। লাইব্রেরি অব কংগ্রেস ২০০৭ সালে চলচ্চিত্রটিকে "সাংস্কৃতিক, ঐতিহাসিক, বা নান্দনিকভাবে গুরুত্বপূর্ণ" বিবেচনায় মার্কিন যুক্তরাষ্ট্রে জাতীয় চলচ্চিত্র রেজিস্ট্রিতে সংরক্ষণের জন্য নির্বাচন করে।  অভিনয়শিল্পীদল  গ্রেটা গার্বো - গ্রুসিন্‌স্কায়া, নৃত্যশিল্পী  জন ব্যারিমোর - ব্যারন ফেলিক্স ফন গাইগার্ন  জোন ক্রফোর্ড - ফ্লেমশেন, স্টেনোগ্রাফার  ওয়ালেস বিরি - জেনারেল ডিরেক্টর প্রেসিং  লাইওনেল ব্যারিমোর - অটো ক্রিঞ্জেলাইন  লুইস স্টোন - ডক্টর অটার্নশ্লাগ  জিন হারশল্ট - সেনফ  রবার্ট ম্যাকওয়েড - মাইয়ারহাইম  পার্নেল বি. প্র্যাট - জিনোভিৎজ  ফার্ডিনান্ড গটশাক - পিমেনভ  রাফায়েলা ওটিয়ানো - সুজেট  মরগান ওয়ালেস - শফার  টালি মার্শাল - গার্স্টেনকর্ন  ফ্র্যাঙ্ক কনরয় - রোনা  মারি কিনেল - শোয়েইমান  এডউইন ম্যাক্সওয়েল - ডক্টর ভেইৎজ  অ্যালেন জেনকিন্স - হোটেলে খাদ্য প্যাককারী  থাম্ব|১৯৩২ সালের ১২ এপ্রিল অ্যাস্টর থিয়েটারে গ্র্যান্ড হোটেল-এর উদ্বোধনী মুক্তি ১৯৩২ সালের ১২ই এপ্রিল নিউ ইয়র্ক সিটির অ্যাস্টর থিয়েটারে গ্র্যান্ড হোটেল চলচ্চিত্রের উদ্বোধনী প্রদর্শনী হয় ও একই দিনে মুক্তি দেওয়া হয়।  হোম মিডিয়া ওয়ার্নার হোম ভিডিও ২০০৪ সালের ৩রা ফেব্রুয়ারি প্রথম রিজিয়ন ওয়ান ডিভিডি প্রকাশ করেন। চলচ্চিত্রটি ইংরেজি ও ফরাসি অডিও এবং ইংরেজি, ফরাসি ও স্পেনীয় সাবটাইটেলসহ ৪:৩ ফ্রেম ফরম্যাটে মুক্তি দেওয়া হয়। বোনাস হিসেবে ছিল চলচ্চিত্রটি নির্মাণ নিয়ে প্রামাণ্যচিত্র চেকিং আউট: গ্র্যান্ড হোটেল, হলিউড প্রিমিয়ারের উল্লেখযোগ্য অংশ নিয়ে ১৯৩২ সালে নিউজরিল, গ্র্যান্ড হোটেল-এর স্পুফিং নিয়ে ১৯৩৩ সালের ভিটাফোন স্বল্পদৈর্ঘ্য চলচ্চিত্র নাথিং এভার হ্যাপেন্স, এবং প্রেক্ষাগৃহে মুক্তিপ্রাপ্ত ট্রেইলার।  ২০১৩ সালে ৮ই জানুয়ারি ওয়ার্নার হোম ভিডিও চলচ্চিত্র ইতিহাসবেত্তা জেফ্রি ভ্যান্স ও মার্ক এ. ভিয়েরার অডিও ধারাভাষ্য সংবলিত গ্র্যান্ড হোটেল-এর ব্লু-রে সংস্করণ মুক্তি দেয়।  বক্স অফিস গ্র্যান্ড হোটেল ১৯৩২ সালে মুক্তির পর বিপুল ব্যবসাসফল হয়। মেট্রো-গোল্ডউইন-মেয়ারের রেকর্ড অনুসারে চলচ্চিত্রটি মার্কিন যুক্তরাষ্ট্র ও কানাডায় ১,২৩৫,০০০ মার্কিন ডলার ও অন্যান্য বাজারে ১,৩৫৯,০০০ মার্কিন ডলার-সহ মোট ২,৫৯৪,০০০ মার্কিন ডলার আয় করে, ফলে এর মুনাফা হয় ৯৪৭,০০০ মার্কিন ডলার।  তথ্যসূত্র  বহিঃসংযোগ           Grand Hotel essay by Daniel Eagan in America's Film Legacy: The Authoritative Guide to the Landmark Movies in the National Film Registry, A&C Black, 2010 , pages 193-195   বিষয়শ্রেণী:১৯৩২-এর চলচ্চিত্র বিষয়শ্রেণী:১৯৩২-এর নাট্য চলচ্চিত্র বিষয়শ্রেণী:১৯৩০-এর দশকের ইংরেজি ভাষার চলচ্চিত্র বিষয়শ্রেণী:১৯৩০-এর দশকের নাট্য চলচ্চিত্র বিষয়শ্রেণী:১৯৩০-এর দশকের মার্কিন চলচ্চিত্র বিষয়শ্রেণী:আরভিং থালবার্গ প্রযোজিত চলচ্চিত্র বিষয়শ্রেণী:এডমন্ড গোল্ডিং পরিচালিত চলচ্চিত্র বিষয়শ্রেণী:উইলিয়াম অ্যাক্সট সুরারোপিত চলচ্চিত্র বিষয়শ্রেণী:মেট্রো-গোল্ডউইন-মেয়ারের চলচ্চিত্র বিষয়শ্রেণী:মার্কিন নাট্য চলচ্চিত্র বিষয়শ্রেণী:মার্কিন সাদাকালো চলচ্চিত্র বিষয়শ্রেণী:অস্ট্রীয় উপন্যাস অবলম্বনে চলচ্চিত্র বিষয়শ্রেণী:নাটক অবলম্বনে মার্কিন চলচ্চিত্র বিষয়শ্রেণী:ভিকি বাউমের সৃষ্টিকর্ম অবলম্বনে চলচ্চিত্র বিষয়শ্রেণী:জার্মানির পটভূমিতে চলচ্চিত্র বিষয়শ্রেণী:বার্লিনের পটভূমিতে চলচ্চিত্র বিষয়শ্রেণী:হোটেলের পটভূমিতে চলচ্চিত্র বিষয়শ্রেণী:হিসাবরক্ষক সম্পর্কে চলচ্চিত্র বিষয়শ্রেণী:শ্রেষ্ঠ চলচ্চিত্র বিভাগে একাডেমি পুরস্কার বিজয়ী বিষয়শ্রেণী:মার্কিন যুক্তরাষ্ট্রের জাতীয় চলচ্চিত্রের তালিকাভুক্তি চলচ্চিত্র